|  |
| --- |
| Številka: 007-458/2017 |
| Ljubljana, 9. oktober 2018 |
| EVA 2018-2550-0001 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o spremembah in dopolnitvah Uredbe o odpadni električni in elektronski opremi – predlog za obravnavo** |
| **1. Predlog sklepov vlade:** |
| Na podlagi drugega odstavka 19. člena, petega, šestega in sedmega odstavka 20. člena, drugega odstavka 83. člena ter prvega odstavka 115. člena in za izvrševanje 104. in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17-GZ in 21/18-ZNOrg) je Vlada Republike Slovenije na … seji dne … sprejela naslednji SKLEP:Vlada Republike Slovenije je izdala Uredbo spremembah in dopolnitvah Uredbe o odpadni električni in elektronski opremi, ki se objavi v Uradnem listu Republike Slovenije.  Stojan Tramte GENERALNI SEKRETARPrejmeta:— Ministrstvo za okolje in prostor, Dunajska cesta 48, 1000 Ljubljana,— Služba Vlade Republike Slovenije za zakonodajo, Mestni trg 4, 1000 Ljubljana. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica Direktorata za okolje,
* mag. Jana Miklavčič, Direktorat za okolje, vodja Sektorja za odpadke,
* Peter Tomše, Direktorat za okolje, Sektor za odpadke.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Podrobna obrazložitev je v gradivu.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **7.b Predstavitev ocene finančnih posledic pod 40.000 EUR:**Gradivo ne vpliva na prilive ali odlive iz državnega proračuna. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:– pristojnosti občin,– delovanje občin, NE– financiranje občin. |
| Gradivo je bilo poslano v mnenje:* Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije: NE

Gradivo ni tako, da bi ga bilo treba poslati združenjem občin. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Jure Lebenminister |

**PREDLOG**

**EVA : 2018-2550-0001**

Na podlagi drugega odstavka 19. člena, petega, šestega in sedmega odstavka 20. člena, drugega odstavka 83. člena ter prvega odstavka 115. člena in za izvrševanje 104. in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15 in 102/15, 30/16, 61/17-GZ in 21/18-ZNOrg) Vlada Republike Slovenije izdaja

UREDBO

O SPREMEMBAH IN DOPOLNITVAH UREDBE O ODPADNI ELEKTRIČNI IN ELEKTRONSKI OPREMI

1. člen

V Uredbi o odpadni električni in elektronski opremi (Uradni list RS, št. 55/15 in 47/16) se 7. člen črta.

1. člen

V drugem odstavku 11. člena se za besedo »brezplačno« črtata vejica in besedilo »prevzem pa lahko zavrne samo, če je OEEO razstavljena ali tako poškodovana, da je ni mogoče prenašati ali prevažati enako kakor novo EEO ali ogroža zdravje zaposlene osebe pri distributerju«.

1. člen

V šestem odstavku 13. člena se beseda »zbrano« nadomesti z besedo »prevzeto«.

Za šestim odstavkom se doda nov sedmi odstavek, ki se glasi:

»(7) Izvajalec javne službe mora v posameznem koledarskem letu prevzeto OEEO vseh zbirno-predelovalnih skupin iz priloge 4 te uredbe, oddati zbiralcem iz vseh načrtov in skupnih načrtov iz evidence iz 30. člena te uredbe.«.

Dosedanji sedmi odstavek postane osmi odstavek.

1. člen

Za 13. členom se doda nov 13.a člen, ki se glasi:

»13.a člen

(zavrnitev prevzema OEEO v posebnih primerih)

1. Ne glede na prvi odstavek 11. člena te uredbe lahko distributer zavrne prevzem OEEO iz gospodinjstev, če je OEEO razstavljena ali tako poškodovana, da zaradi nevarnih snovi v njej ogroža okolje in zdravje ljudi.
2. Ne glede na tretji odstavek prejšnjega člena lahko izvajalec javne službe zavrne prevzem OEEO iz gospodinjstev v premični zbiralnici, če je OEEO razstavljena ali tako poškodovana, da zaradi nevarnih snovi v njej ogroža okolje in zdravje ljudi.«.
3. člen

Prvi odstavek 15. člena se spremeni tako, da se glasi:

»(1) Zbiranje in prevoz OEEO morata potekati tako, da je mogoče zbrano OEEO v največjem možnem obsegu oddati v pripravo za ponovno uporabo, kadar je to primerno, ali v recikliranje in da je v največji možni meri omogočeno izločanje nevarnih snovi iz OEEO v skladu z zahtevami za selektivno obdelavo OEEO, določenimi v prilogi 6, ki je sestavni del te uredbe.«.

Šesti odstavek se spremeni tako, da se glasi:

»(6) V primeru pošiljanja OEEO v obdelavo v drugo državo članico EU ali tretjo državo mora biti čezmejno pošiljanje OEEO izvedeno v skladu z:

‒ Uredbo (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L št. 190 z dne 12. 7. 2006, str. 1), zadnjič spremenjeno z Uredbo (EU) št. 2015/2002 Evropskega parlamenta in Sveta z dne 10. novembra 2015 o spremembi Uredbe (ES) št. 1013/2006 o pošiljkah odpadkov (UL L št. 294 z dne 11. 11. 2015, str. 1), (v nadaljnjem besedilu: Uredba 1013/2006/ES) in

‒ Uredbo (ES) št. 1418/2007 Komisije z dne 29. novembra 2007 glede izvoza nekaterih odpadkov za predelavo iz Priloge III ali IIIA k Uredbi (ES) št. 1013/2006 Evropskega parlamenta in Sveta v nekatere države, za katere se sklep OECD o nadzoru prehoda odpadkov preko meja ne uporablja (UL L št. 316 z dne 4. 12. 2007, str. 6), zadnjič spremenjeno z Uredbo Komisije (EU) št. 733/2014 z dne 24. junija 2014 o spremembi Uredbe (ES) št. 1418/2007 glede izvoza nekaterih odpadkov za predelavo v nekatere države, ki niso članice OECD (UL L št. 197 z dne 4. 7. 2014, str. 10).«.

1. člen

V drugem odstavku 16. člena se za besedilom »prilogi 6« črtata vejica in besedilo »ki je sestavni del«.

Šesti odstavek se spremeni tako, da se glasi:

(6) Predelava OEEO se mora izvajati v skladu s splošnimi zahtevami za obdelavo OEEO iz standardov SIST EN 50625-1, SIST EN 50625-2-1, SIST EN 50625-2-2, SIST EN 50625-2-3, SIST EN 50574-1 in SIST EN 50574-2 ter z uporabo najboljših razpoložljivih tehnik.«.

1. člen

V tretjem odstavku 34. člena se za besedilom »1. septembra tekočega leta, in« doda besedilo »podatki o proizvajalcih, vključenih v posamezni skupni načrt, ter«.

1. člen

Drugi odstavek 48. člena se spremeni tako, da se glasi:

»(2) Stroški nadzora iz prejšnjega odstavka, vključno s stroški potrebnih analiz in skladiščenja rabljene EEO, za katero se izkaže, da je OEEO, se zaračunajo proizvajalcu, tretji strani, ki deluje v njegovem imenu, ali drugi osebi, ki pripravlja pošiljko rabljene EEO, za katero se sumi, da je OEEO.«.

1. člen

V prvem odstavku 62. člena se doda nova 6. točka, ki se glasi:

»6. ravna v nasprotju s sedmim odstavkom 13. člena te uredbe,«.

Dosedanja 6. točka postane nova 7. točka in se glasi:

»7. ne vodi evidence o zbranih odpadkih na predpisan način (osmi odstavek 13. člena).«.

1. člen

Za prilogo 6 se doda priloga 7, ki je kot priloga sestavni del te uredbe.

PREHODNI IN KONČNI DOLOČBI

1. **člen**

Proizvajalec in nosilec skupnega načrta morata v poročilu o ravnanju z OEEO iz prvega odstavka 33. člena Uredbe o odpadni električni in elektronski opremi (Uradni list RS, št. 55/15 in 47/16), ki ga pošljeta ministrstvu za leto 2018, pri pripravi podatkov o razredih in podrazredih EEO uporabiti prilogo 7 iz 11. člena te uredbe

1. **člen**

Ta uredba začne veljati naslednji dan po objavi v Uradnem listu Republike Slovenije.

Določba drugega odstavka 6. člena te uredbe se začnejo uporabljati 1. julija 2019.

Št.

Ljubljana, dne

EVA 2018-2550-0001

**Vlada Republike Slovenije**

 **Marjan Šarec l.r.,**

 **predsednik**

PRILOGA

**PRILOGA 7**

**RAZREDI IN PODRAZREDI EEO, KI SE UPORABLJAJO ZA POROČANJE O RAVNANJU Z OEEO ZA LETO 2018**

**Razredi in podrazredi EEO**

1. Velike gospodinjske naprave (s podrazredom 1.a – naprave za hlajenje in zamrzovanje)
2. Male gospodinjske naprave
3. Oprema za IT in telekomunikacije (s podrazredom 3.a – zasloni osebnih in prenosnih računalnikov ter drugi zasloni)
4. Oprema za zabavno elektroniko in fotonapetostni paneli (s podrazredom 4.a - televizijski sprejemniki)
5. Oprema za razsvetljavo (s podrazredom 5.a – plinske sijalke)
6. Električno in elektronsko orodje (razen velikih nepremičnih industrijskih orodij)
7. Igrače, oprema za prosti čas in šport
8. Medicinski pripomočki (razen vseh vsajenih in inficiranih proizvodov)
9. Instrumenti za spremljanje in nadzor
10. Avtomati

**Obrazložitev**

S predloženo Uredbo o dopolnitvah in spremembah Uredbe o odpadni električni in elektronski opremi se spreminja Uredba o odpadni električni in elektronski opremi (Uradni list RS št. 55/2015 in 46/16; v nadaljevanju: Uredba), in sicer v skladu z Direktivo 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO) (prenovitev) (UL L št. 197 z dne 24. 7. 2012, str. 38; v nadaljevanju: Direktiva 2012/19/EU), ki določa pravila ravnanja z odpadno električno in elektronsko opremo z namenom preprečevanja nastajanja odpadne opreme in zagotavljanja njene ponovne uporabe, recikliranja in drugih načinov predelave.

Junija lani je Republika Slovenija prejela poizvedbo Evropske komisije v zvezi s prenosom Direktive 2012/19/EU v svoj pravni red. Po dodatni analizi in medsebojnem usklajevanju obeh strani so bile v Uredbi ugotovljene nekatere pomanjkljivosti, zaradi katerih se je Slovenija zavezala sprejeti potrebne zakonodajne spremembe in dopolnitve.

Tako je s predloženo uredbo črtana določba, ki vsakemu proizvajalcu prepušča možnost odločitve, da v ceni EEO, ki jo daje na trg, ločeno prikaže stroške zbiranja in obdelave OEEO (7. člen Uredbe). Direktiva 2012/19/EU takšne možnosti ne dopušča, država članica lahko izbere le med možnostjo, da proizvajalcu naloži ali ne naloži obveznosti ločenega prikaza stroškov ravnanja z OEEO.

S spremembo 11. člena in novim 13.a členom so jasno določeni in od ukrepov prevzemanja OEEO pri distributerju razmejeni ukrepi za prevzem OEEO v posebnih primerih (npr. poškodovana OEEO).

S spremembo 1. odstavka 15. člena je določeno, da se poleg zbiranja tudi prevoz ločeno zbrane OEEO opravi na način, ki zagotavlja optimalne pogoje za pripravo za ponovno uporabo, recikliranje in izločitev nevarnih snovi.

Z dodatno vključitvijo pogojev za čezmejno pošiljanje pošiljk OEEO, skladno z Uredbo Komisije (ES) št. 1418/2007 glede izvoza nekaterih odpadkov za predelavo, so v šestem odstavku 15. člena v celoti zajeti pogoji za pošiljanje OEEO, določeni v Direktivi 2012/19/EU.

S spremembo drugega odstavka 48. člena je določeno, da se stroški nadzora pošiljk EEO, vključno s stroški potrebnih analiz in skladiščenja rabljene EEO, za katero se izkaže, da je OEEO, zaračunajo proizvajalcu, tretji strani, ki deluje v njegovem imenu, ali drugi osebi, ki pripravlja pošiljko rabljene EEO, za katero se sumi, da je OEEO.

Poleg navedenih sprememb za zagotovitev usklajenosti s pravnim redom EU vsebuje predložena uredba tudi spremembo zahtev za obdelavo OEEO. V šestem odstavku 16. člena so tako dodatno navedeni privzeti standardi SIST dodatnih evropskih standardov za obdelavo OEEO, ki so bili na pobudo Komisije sprejeti po uveljavitvi Uredbe.

Dodatna dopolnitev predpisa je potrebna skladno s stališčem Komisije, posredovanim 30. januarja 2018 na sestanku tehničnega odbora in ekspertne komisije za Direktivo 2012/19/EU, da se vse poročevalske obveznosti o ravnanju z OEEO za celotno leto 2018, ne glede na spremembo področja uporabe direktive avgusta 2018, izpolnijo s poročanjem za deset kategorij EEO iz priloge 1 direktive. Slovenija je z Uredbo spremembo področja uporabe z uvrščanjem EEO v šest kategorij iz priloge 3 Direktive uveljavila že od 1. januarja 2018. Zaradi tega poročevalske obveznosti brez dodatnih ukrepov ne bi mogla zagotoviti ustrezno, tj. glede na deset kategorij EEO. Po proučitvi je bila sprejeta odločitev, da se omenjeni način izpolnitve poročevalske obveznosti zagotovi na podlagi ustrezne spremembe zadevnega predpisa, tako da se z dopolnitvijo 33. člena Uredbe določi vsebina poročanja o ravnanju z OEEO za leto 2018 in zagotovitvi ažuriranje zdajšnjih evidenc zaradi spremembe področja uporabe uredbe. Tako bo Slovenija lahko zagotovila medsebojno primerljive podatke o ravnanju z OEEO za leto 2018.

Osnutek Uredbe je bil prvič v javni obravnavi od 13. do 27. decembra 2017. Ministrstvo za okolje je na osnutek prejelo pripombe enega nosilca skupnega načrta, Gospodarske zbornice Slovenije in GZS – Zbornice komunalnega gospodarstva, ki pa se niso nanašale na spremembe, usklajene glede na predložene pripombe služb Evropske komisije, ki so bile zajete v osnutku Uredbe. Glede na to, da so se nanašale na ukrepe za večjo učinkovitost in boljše izvajanje predpisa, jih je ministrstvo vključilo v novi osnutek Uredbe, ki je bil v javni obravnavi od 26. aprila do 14. maja 2018. Na ta osnutek je Ministrstvo za okolje prijelo pripombe petih nosilcev skupnih načrtov ravnanja z OEEO, enega obdelovalca OEEO ter Trgovinske in obrtne zbornice Slovenije. Po proučitvi pripomb in predlogov je ministrstvo v osnutek Uredbe uključilo zgolj en predlog za večjo učinkovitost in boljše izvajanje predpisa, smiselnost upoštevanja nekaterih preostalih pa bo proučilo pri pripravi splošnih zakonskih pravnih podlag za zasnovo načela razširjene odgovornosti proizvajalcev.

Sprememba 13. člena te uredbe določa obveznost za izvajalca javne službe, da mora v posameznem koledarskem letu prevzeto OEEO oddati zbiralcem vseh načrtov in skupnih načrtov iz evidence iz 30. člena te uredbe. V 62. členu te uredbe je tako dodana globa za ravnanje v nasprotju s to obveznostjo.

S predloženo Uredbo je zadoščeno zahtevam iz navedenega poizvedovalnega postopka Komisije EU PILOT (2016)8726, zagotovljena sta izpolnjevanje poročevalskih obveznosti države članice skladno s predloženimi stališči Komisije na sestanku ekspertne skupine za Direktivo 2012/19/EU in uskladitev zdajšnjih evidenc glede na spremembo področja uporabe predpisa, ob tem so vključeni tudi dodatni ukrepi za večjo učinkovitost in boljše izvajanje Uredbe.